stanford-oval/wikipedia huggingface dataset:
Jessica Boone

| Jessica Boone |
| --- | --- |
 Jessica Boone vuonna 2008.
Henkilötiedot
Syntynyt: 14. toukokuuta 1984 (ikä 40)  La Porte, Texas
Puoliso:  John (2008–)
Näyttelijä
Taiteilijanimet:  Circe Hightshade
Aktiivisena:  2003–
Merkittävät roolit:  Chiyo Mihama (Azumanga Daioh) Ena (Gravion) Yuna Miyama (Maburaho)
Palkinnot
 ADR 2004 Angelic Layer  2005 Princess Tutu  2006 Diamond Daydream 
Aiheesta muualla
www.jessicaboone.net
IMDb 
Jessica Boone (s. 14. toukokuuta 1984 La Porte, Texas) on yhdysvaltalainen ääninäyttelijä, joka tunnetaan useista dubbauksistaan animen parissa.
Elämäkerta

Boone syntyi La Portessa, mutta vietti lapsuutensa Houstonissa. Hän valmistui yliopistosta toukokuussa 2007 opiskeltuaan humanistista tiedettä ja yhteiskuntaoppia. Boone opiskeli myös teatteria.
Elämäkerta > Ura

Boone aloitti näyttelemisen aluksi teatterin parissa Alley-teatterissa, jonne animea kääntävä ja ohjaava Steven Foster tuli pyytämään Boonea koe-esiintymään eri animesarjoihin etsiessään nuoria ääniä. Tämän myötä hänen uransa alkoi dubbausten parissa vuonna 2003 All Purpose Cultural Cat Girl Nuku Nuku -OVAn myötä, jossa Boonen oli Yoshimin roolissa. Tämän jälkeen hän on työskennellyt suurimmaksi osaksi ADV Filmsille, jonka myötä Boone on usein työskennellyt yhdessä Chris Pattonin ja Luci Christianin kanssa. Hänet palkittiin heti vuonna 2004 Misaki Suzuharan ääniroolista Angelic Layer animesarjasta ADR-palkinnolla kuukauden ääninäyttelijänä. Parhaiten hänet tunnetaan ääniroolistaan Chiyo Mihamana animesarjassa ja -elokuvassa Azumanga Daioh. Vuonna 2006 Boonella oli pieni alkuperäinen äänirooli My Gym Partner's a Monkeyssa.
Elämäkerta > Yksityiselämä

Boone meni kihloihin high schoolissa tapaamansa poikaystävän Johnin kanssa 25. joulukuuta 2006 ja he menivät myöhemmin naimisiin 13. huhtikuuta 2008.
Aiheesta muualla

Kuvia tai muita tiedostoja aiheesta Jessica Boone Wikimedia Commonsissa
Jessica Boone Internet Movie Databasessa. (englanniksi)
CrystalAcids
Voice Chasers
Anime News Network
jessicaboone fans
TV.com
fansview.com
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat
Suomalais-ruotsalainen kulttuurirahasto

Suomalais-ruotsalainen kulttuurirahasto (ruots. Kulturfonden för Sverige och Finland) on rahasto, joka edistää Ruotsin ja Suomen välistä yhteistyötä. Ruotsin hallituksen vuonna 1960 perustama rahasto on Pohjoismaiden suurin kahdenvälinen rahasto. Sillä on sihteeristöt Ruotsissa ja Suomessa.lähde?
Rahaston työtä johtaa johtokunta, jonka kuudesta jäsenestä kolme on Ruotsista ja kolme Suomesta. Rahaston hallituksen nimittävät Suomen ja Ruotsin hallitukset.
Rahaston puheenjohtaja on vuorovuosina Suomesta ja Ruotsista. Vuonna 2021 puheenjohtaja on entinen pääministeri Anneli Jäätteenmäki ja varapuheenjohtaja Tukholman läänin entinen maaherra Chris Heister.
Aiheesta muualla

Suomalais-ruotsalainen kulttuurirahasto
Suomalais-ruotsalainen kulttuurirahasto on Pohjoismaiden suurin kahdenvälinen rahasto
Finlandia Vodka

| Finlandia Vodka |
| --- | --- |
 Finlandia Vodka Harri Koskisen suunnittelemassa "Glacial Ice" -pullossa
Tyyppi:  alkoholijuoma
Alkoholiprosentti:  37,5–40%
Valmistaja:  Anora Group
Jakelija:  Alko
Alkuperä:   Suomi
Infobox OKNimi-testi OK: 
Finlandia Vodka on suomalainen, viljasta valmistettava votka. Se on väritön ja maultaan neutraali ja kuiva (eli ei sisällä sokeria), ja siinä on alkoholia 40 tilavuusprosenttia, maustetuissa versioissa 37,5. Se kuuluu niin sanottujen premium-vodkien luokkaan.
Historia

Finland Vodka esiteltiin ensimmäisen kerran vuonna 1970. pohjoisamerikkalainen Brown-Forman Corporation osti vuonna 2000 brändistä 45 %, vuonna 2002 35 % ja vuonna 2004 loput.
Kreikkalainen Coca-Colan pullottaja  Coca-Cola Hellenic Bottling Company (HBC)  osti vodkan brändin vuonna 2023  220 miljoonalla dollarilla.
Suomen valtion omistama Anora Group jatkaa juoman valmistamista yksinoikeudella ainakin vuoteen 2035 saakka.
Finlandia Vodka -pullojen valmistus siirtyi elokuussa 2009 Karhulan lasitehtaan lopettamisen jälkeen Viroon. Finlandia pullotettiin aiemmin Tapio Wirkkalan muotoilemaan kuuluisaan "jääpulloon" (Frozen Ice), mutta sittemmin pullon ja etiketin mallia on muutettu seuraavasti:
Hammered Ice 1998
Glacial Ice 2003
Melting Ice 2011
Flowing Ice 2018
Maustamattoman Finlandian lisäksi myynnissä on myös yhdeksän maustettua vodkalaatua: Lime, Coconut, Blackcurrant, Mango, Tangerine, Raspberry, Cranberry, Grapefruit ja Redberry.
Mainonta ja populaarikulttuuri

Finlandia Vodkaa on mainostettu muun muassa tuotesijoittelulla ja sponsorisopimuksin. James Bond -elokuvassa Kuolema saa odottaa (2002) agentti 007 on vaihtanut vodkan Absolutista Finlandiaan. Finlandia Vodka vilahtaa useissa Renny Harlinin ohjaamissa elokuvissa. Finlandia Vodka sponsoroi aikanaan McLarenin F1-tallia, ja sen mainoksia näkyi muun muassa Mika Häkkisen kypärässä vuosina 1999–2001.
Finlandia Vodkasta puhutaan useaan otteeseen Bret Easton Ellisin kirjassa Amerikan Psyko (1991), jossa muun muassa henkilöhahmo Timothy Price pyytää monesti Finlandiaa mutta joutuu "tyytymään" Absolut Vodkaan.
Kuvia

Tavallisen Finlandia Vodkan etiketti
Finlandia Vodka Fusion -pullon etiketti
Finlandia Vodka 5 cl pullossa
Tapio Wirkkalan suunnittelema pullo.
"Melting Ice"
Aiheesta muualla

Kuvia tai muita tiedostoja aiheesta Finlandia Vodka Wikimedia Commonsissa
Finlandian kotisivusto
Tiedote: Altian osuus Finlandia Vodka Worldwidesta Brown-Formanille (Arkistoitu – Internet Archive)
Västerberg

| Västerberg |
| --- | --- |
 Västerbergin kansanopisto
 Västerberg
 Koordinaatit: 60°35′46″N, 16°33′14″E 
Valtio:   Ruotsi
Lääni:  Gävleborgin lääni
Maakunta:  Gästrikland
Kunta:  Sandviken
Väkiluku (31.12.2023):  205
Västerberg on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 205 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Västerberg Wikimedia Commonsissa
Annecy

| Annecy |
| --- | --- |
 lippu:  vaakuna
 Annecy
 Koordinaatit: 45°54′00″N, 6°7′49″E 
Valtio:  Ranska
Alue:  Rhône-Alpes
Departementti:  Haute-Savoie
Arrondissementti:  Annecy
Hallinto:  
 – Kaupunginjohtaja:  Jean-Luc Rigaut
Pinta-ala:  
 – Kokonaispinta-ala:  13,75 km²
Korkeus:  448 m
Väkiluku (2006):  51 023
 – Väestötiheys:  3 738,0 as./km²
 – Metropolialue:  186 000
Aikavyöhyke:  UTC+1
 – Kesäaika:  UTC+2
Postinumero:  74000
Suuntanumero(t):  +33450
 
 www.ville-annecy.fr 
Infobox OKVirheellinen NIMI-arvo: 
Annecy on kaupunki Ranskassa, Rhône-Alpesin hallintoalueella (région), Haute-Savoien departementissa, jota se myös hallinnoi departementin hallituskaupunkina. Kaupunki sijoittuu samannimisen järven (Lac d'Annecy) rannalle, Alppien pohjoisreunalle, Chambéryn ja Geneven väliin. Kaupungissa on 51 023 asukasta (2006) ja sen väestötiheys on 3 738 asukasta neliökilometrillä.
Historia

Lac d'Annecyn pohjoisranta oli asutettu viimeistään 3100 eaa. Alue jäi Rooman vallan alle 62 eaa., ja näihin aikoihin kaupungin paikalla sijaitsi pieni käsityöläiskylä Boutae, joka oli roomalaisten nimitys nykyiselle Annecyn kaupungille. Roomalaisten Boutae sijaitsi nykyisen Annecy-le-Vieux’n paikalla. Rooman vallan heiketessä kansainvaellukset aiheuttivat niin paljon turvattomuutta, että kylä kuihtui täysin. Legendan mukaan asutus siirtyi läheisen Annecy-le-Vieux’n kukkulalle, mutta tätä ei ole koskaan saatu todistettua arkeologisin tutkimuksin.
Tärkeä sijainti Geneven ja Chambéryn välissä on jättänyt paljon merkintöjä kaupungista 900- ja 1000-luvuilta näiden kahden kaupungin asiakirjoihin. Annecysta tuli kreivikunnan pääkaupunki 1200-luvulla Genèven kreivien tullessa ajetuksi alueen silloisesta keskuksesta ajauduttuaan vakaviin konflikteihin piispojen kanssa. 1100-luvulta lähtien Thioujoen rannoille alkoi kerääntyä tiivis käsityöläisten ja kauppiaitten yhteisö.
Clément VII:n, Genèven suvun viimeisen edustajan kuoltua ja suvun sammuttua alue liitettiin Savoijin kuningashuoneeseen. Vuonna 1444 Annecysta tuli Savoijin herttuan erioikeudella pääkaupunki seudulle, johon kuuluivat kunnat Genevois, Faucigny ja Beaufortain.
Kalvinismin levittyä Genevestä 1500-luvulla tuli Annecysta François de Salesin johtaman vastauskonpuhdistuksen keskus vuonna 1535. 1600-luvun lopulta lähtien Annecyyn alkoi voimakkaasti keskittyä teollisuutta, joka sai voimansa Thiou-joesta tuotetusta vesivoimasta. Ranska valloitti Savoijin alueen vallankumouksensa aikana 1800-luvun alussa, ja alue liitettiin Mont-Blancin departementtiin, jonka silloinen keskus oli Chambéry. Pian, vuonna 1815, alue palautettiin kuitenkin takaisin Savoijien kuningashuoneelle.
Vuonna 1860 Savoiji liitettiin Ranskaan, ja Annecysta tuli uuden Haute-Savoien departementin hallintokeskus. 1900-luvun teollinen keskittyminen kaupunkiin ei haitannut alppien ja järven vetovoimaan pohjautuvan turismin kehittymistä.
1. tammikuuta 2017 Annecyn kaupunkiin yhdistyi viisi kuntaa: Annecy-le-Vieux, Cran-Gevrier, Meythet, Pringy ja Seynod.
Arkkitehtuuri > Keskiaika

Le Palais de l’Isle: 1100-luvulla rakennettu linnake, joka on rakennettu keskelle Thiou-joen kanaalia. Le Palais de l’Isle rakennettiin palvelemaan oikeuspalatsia ja toimimaan vankilana. Se on kaupungin symboli ja yksi Ranskan kuvatuimmista nähtävyyksistä.
Le château d’Annecy: kaupungin yllä sijaitseva Annecyn linna oli entinen Geneven kreivien ja Genevois-Nemoursin herttuoiden (kuuluvat Savoijin kuningashuoneeseen) kotipaikka 1600–1800-luvuilla. Nykyisin linnassa toimii mm. Annecyn historian ja taiteen konservatorio.
Vanhaa kaupunkia halkovat lukuisat kanaalit ja kävelykadut. Yksi kauneimmista on rue Sainte-Claire 1600–1700-luvun romanttisine holvikaarineen. Kaupungissa on myös lukuisia suihkulähteitä, kuten Saint-Jeanin kaivo, joka sijaitsee rue Carnot’n ja rue Royalen kulmassa, Annecyn kaupallisen ja poliittisen elämän sydämessä.
Kanaalijärjestelmä, joka ohjaa ja säätelee Lac d’Annecyn vedet kaupungin halki, koostuu useista, paikoin maan alla kulkevista kanaaleista ja sulkujärjestelmistä. Insinööri Sadi Carnot kehitti kanavaverkostoa suunnittelemalla sulkujärjestelmän ennen kuin tuli valituksi Ranskan tasavallan presidentiksi 1887.
Arkkitehtuuri > Nykyaika

Le Pont des Amours: raudasta 1900-luvulla tehty kaunis silta Vassé-kanaalin suulla, joka yhdistää Eurooppa- puiston ja Pâquierin nurmikentät.
L'Hôtel Impérial Palace: hotelli ja sen yhteyteen kuuluvat kasino, uimaranta ja yleisölle vapaat puistoalueet avattiin vuonna 1913.
Haute-Savoien Prefektinvirasto 1800-luvulta
Kultturikeskus Bonlieu: modernissa rakennuksessa on teatteri, kirjasto, turistitoimisto, kauppoja ja toimistoja.
Annecyn oikeustalo: moderni ja ilmava rankennus, joka on parhaillaanmilloin? kunnostettavana tammikuussa 2001 tapahtuneen pommi-iskun jäljiltä
Lycée Berthollet: napoleonilaistyyppinen lukio, perustettu vuonna 1888
Genevois’n rahapaja: tiloissa toimii nykyään Annecyn historiallinen museo.
Arkkitehtuuri > Kirkollisia rakennuksia

Saint-Pierren katedraali: rakennettu 1500-luvulla. François de Sales johti katedraalista käsin kalvinismin vastauskonpuhdistusta 1500-luvulla. Kirkossa on runsaasti barokkitaidetta ja 1800-luvun urut.
Saint-Mauricen kirkko: myöhäisgoottilainen 1400-luvun kirkko, jossa on samalta ajalta peräisin olevia maalauksia.
La Basilique de la Visitation: tässä 1900-luvulta olevassa basilikassa sijaitsevat François de Salesin ja Sainte Jeanne de Chantalin hautakammiot, ja sen puisto tarjoaa hienot näkymät.
La Basilique Saint-Joseph-des-Fins: rakennettu toisen maailmansodan aikana, arkkitehtina Dom Bello
Hallinto

Annecyn taajama koostuu 13 kunnasta: Annecy, Annecy-le-Vieux, Argonay, Chavanod, Cran-Gevrier, Épagny, Metz-Tessy, Meythet, Montagny-les-Lanches, Poisy, Pringy, Quintal ja Seynod.
Kaupunki on jaettu kolmeen hallintopiiriin:
Annecy-Centre (kaupungin keskusta): 15 344 asukasta
Annecy-Nord-Est (koillinen): 19 540 asukasta
Annecy-Nord-Ouest (luode): 44 164 asukasta. Annecy-Nord-Ouestin hallintoalueeseen kuuluvat kaupunkialueen ulkopuolelle jäävät asutuskeskukset La Balme-de-Sillingy, Choisy, Épagny, Lovagny, Mésigny, Metz-Tessy, Meythet, Nonglard, Poisy, Sallenôves ja Sillingy.
| Annecyn asukasmäärän kehitys |
| --- | --- | --- | --- | --- | --- | --- | --- | --- | --- | --- |
| Vuosi |  1861  |  1901  |  1921  |  1954  |  1962  |  1968  |  1975  |  1982  |  1990  |  1999  |
| Väestö | 9 370 | 13 611 | 15 004 | 33 114 | 43 255 | 54 484 | 53 262 | 49 965 | 49 644 | 50 324 |
| ±% | —     | +45.3% | +10.2% | +120.7% | +30.6% | +26.0% | −2.2% | −6.2% | −0.6% | +1.4% |
Lähteet:
Hallinto > Koulutus

Annecyssa on kaksi korkea-asteen oppilaitosta:
École Supérieure d’Ingénieurs d’Annecy
Université de Savoie
Hallinto > Ystävyyskaupungit

Bayreuth, Saksa
Cheltenham, Yhdistynyt kuningaskunta
Vicenza, Italia
Sainte-Thérèse, Kanada
Liptovský Mikuláš, Slovakia
Sassandra, Norsunluurannikko
Rudolstadt, Saksa
Tapahtumat > Elokuva

Espanjalaisen elokuvan festivaali: järjestetään joka toinen vuosi maaliskuun lopussa
Kansainväliset animaatioelokuvajuhlat (Le Festival international du film d’animation d’Annecy): tunnettu elokuvafestivaali, joka järjestetään vuosittain kesäkuun alussa. Tapahtuma koostuu animaatioelokuvien esityksistä ja kilpailusta.
Italialaisen elokuvan festivaali: järjestetään vuosittain lokakuun alussa
Tapahtumat > Spektaakkelit ja juhlat

La Fête du lac: joka vuonna elokuun ensimmäisenä lauantaina järjestettävä spektaakkeli, jonka teemat muuttuvat vuosittain, mutta koostuvat ainakin ilotulituksista ja musiikista. Annecyn suurin yleisötapahtuma.
Les Noctibules: jokavuotinen heinäkuun kolmantena viikkona järjestettävä ”öisien katujen spektaakkeli”
Le Retour des Alpages: vuoriston maalaisten ”kaupunkiinpaluu”. Lokakuun toisena lauantaina järjestettävä laulun, tanssin, perinteiden ja käsityötaitojen juhla
Festivaali ”Le Bruit sous la neige”: musiikkia ja nykytaidetta maaliskuun puolivälistä toukokuun loppuun.
Tapahtumat > Urheilu

Annecy järjesti kahdeksannen nuorten yleisurheilun MM-kilpailun vuonna 1998.
Kaupunki yritti vuoden 2014 talviolympialaisten ehdokkuutta, mutta vailla menestystä.
Annecy oli Ranskan virallinen ehdokas vuoden 2018 talviolympialaisten pitopaikaksi.
Annecy on yksi maailman suosituimmista varjoliitopaikoista.
Liikenne

Annecy on moottoritie A41:n (E712) varressa, joka yhdistää Geneven ja Lyonin. Myös Italiaan on hyvät kulkuyhteydet Mont Blancin alittavan tunnelin kautta. Rautatieasemalta lähtee tavallisia- ja TGV-junia. TGV-junat saavuttavat kuitenkin huippunopeutensa vasta Lyonissa tai Mâconissa. Kaupungissa on myös lentokenttä, jolta lähtee useita päivittäisiä vuoroja Pariisin Orlyn lentoasemalle. Bussit ovat Annecyn ainoa julkisen liikenteen muoto.
Aiheesta muualla

Kuvia tai muita tiedostoja aiheesta Annecy Wikimedia Commonsissa
Palais de l'Isle – palatsi saarella
Vanha postikortti, joka kuvaa vanhaa kaupunkia ja Annecyn linnaa.
Vanhan kaupungin kattoja Annecyn linnalta kuvattuna.
Le Pont des Amours
Österfärnebo

| Österfärnebo |
| --- | --- |
 Österfärnebon kirkko
 Österfärnebo
 Koordinaatit: 60°18′14″N, 16°48′12″E 
Valtio:   Ruotsi
Lääni:  Gävleborgin lääni
Maakunta:  Gästrikland
Kunta:  Sandviken
Väkiluku (31.12.2023):  456
Österfärnebo on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 456 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Österfärnebo Wikimedia Commonsissa
Hillsta och Se

| Hillsta och Se |
| --- | --- |
 Hillsta och Se
 Koordinaatit: 60°36′18″N, 16°38′49″E 
Valtio:   Ruotsi
Lääni:  Gävleborgin lääni
Maakunta:  Gästrikland
Kunta:  Sandviken
Väkiluku (31.12.2023):  280
Hillsta och Se on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 280 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Hillsta och Se Wikimedia Commonsissa
Shoshana Bean

Shoshana Bean esiintymässä vuonna 2011.
Shoshana Elise Bean (s. 1. syyskuuta 1977 Olympia, Washington) on yhdysvaltalainen teatterinäyttelijä ja laulaja, joka tunnetaan parhaiten rooleistaan Broadwayllä.
Ura

Muutettuaan New Yorkiin Bean sai roolin Godspell-musikaalista. Hän oli mukana myös Hairsprayssä, jossa hän esitti Shelleytä ja toimi sijaisnäyttelijänä Tracy Turnbladin, Velma Von Tusslen ja Penny Pingletonin rooleissa. Lisäksi Bean esiintyi Leader of the Packin Yhdysvaltain-kiertueella.
Bean sai eniten huomiota, kun hänet palkattiin korvaamaan Tony-palkittu Idina Menzel musikaaliin Wicked. Hän oli aluksi Menzelin sijaisnäyttelijä ennen kuin aloitti virallisesti Elphabana 11. tammikuuta 2005. Hän esiintyi viimeisen kerran 8. tammikuuta 2006. Hän esitti Elphabaa myös Wickedin Yhdysvaltain-kiertueella aloittaen 6. syyskuuta 2006. Hän esiintyi Portlandissa, Seattlessa ja Torontossa Megan Hiltyn kanssa. Kiertueen hän lopetti 31. joulukuuta 2006.
Lähdettyään Wickedistä Bean toimi taustalaulajana vuoden 2007 elokuvissa Hairspray ja Lumottu.
Beanin ensimmäinen sooloalbumi Superhero ilmestyi joulukuussa 2008. Sitä seurasivat O’Farrell Street vuonna 2013 ja EP Shadows to Light vuonna 2014.
Diskografia > Albumit

Superhero (2008)
O' Farrell Street (2013)
Spectrum (2018)
Diskografia > EP:t

Shadows to Light EP (2014)
Diskografia > Singlet

"A Little Hope" (2011)
"O Holy Night" (2012)
"Runnin' Out Of Days" (2012)
"Skywriter" (2013)
"Runaway Train" (2014)
"Jealous" (2015)
"Have Yourself a Merry Little Christmas" (2015)
"One Way to Go" (2017)
Diskografia > Soundtrackit

Godspell – Off-Broadway Revival Cast Recording (2001)
Hairspray – Original Broadway Cast Recording (2002)
Hairspray – Original Motion Picture Soundtrack (2007)
Enchanted – Original Motion Picture Soundtrack (2008)
Are You Joking?, "Ain't Life Funny" – Original Motion Picture Soundtrack (2015)
Aiheesta muualla

Kuvia tai muita tiedostoja aiheesta Shoshana Bean Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat 
Taiteenala:  Grammy Awards  MusicBrainz 
Muut:  Europeana
Bulbulit

| Bulbulit |
| --- | --- |
 Punaposkibulbuli (Pycnonotus jocosus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit  Pycnonotidae  G.R. Gray
Katso myös
   Bulbulit Wikispeciesissä   Bulbulit Commonsissa 
Infobox OKNimi-testi OK: 
Bulbulit (Pycnonotidae) on pienikokoisten varpuslintujen heimo. Ne esiintyvät luonnonvaraisina pääosin Afrikan ja Aasian trooppisilla alueilla. Bulbulit syövät pääasiassa hedelmiä. Niiden väritys vaihtelee suuresti: jotkin bulbulit ovat värikkäitä, mutta suuri osa on tavallisen ruskean tai mustan värisiä. Bulbulit elävät pääasiassa puiden latvojen tuntumassa, joskin jotkin lajit elävät alempana. Bulbulit munivat pesäänsä noin viisi violetin ja vaaleanpunaisen väristä munaa, joita naaras hautoo yksin.
Bulbuleihin kuuluu 29 sukua ja 128 lajia.
Suvut > Bulbulit Pycnonotus

Arabianbulbuli Pycnonotus xanthopygos
Harmaakaulusbulbuli Pycnonotus priocephalus
Harmaarintabulbuli Pycnonotus cinereifrons
Jokibulbuli Pycnonotus nieuwenhuisii
Kaljunaamabulbuli Pycnonotus hualon
Kapinbulbuli Pycnonotus capensis
Keltakurkkubulbuli Pycnonotus xantholaemus
Keltaperäbulbuli Pycnonotus goiavier
Keltatäpläbulbuli Pycnonotus bimaculatus
Keltaviirubulbuli Pycnonotus finlaysoni
Kiinanbulbuli Pycnonotus sinensis
Kirjorintabulbuli Pycnonotus squamatus
Kyläbulbuli Pycnonotus barbatus
Mustahuppubulbuli Pycnonotus atriceps
Mustaohjasbulbuli Pycnonotus flavescens
Nokipääbulbuli Pycnonotus aurigaster
Oliivipääbulbuli Pycnonotus tympanistrigus
Oliivisiipibulbuli Pycnonotus plumosus
Punaperäbulbuli Pycnonotus cafer
Punaposkibulbuli Pycnonotus jocosus
Punasilmäbulbuli Pycnonotus nigricans
Rillibulbuli Pycnonotus erythropthalmos
Rusosilmäbulbuli Pycnonotus brunneus
Rusovyöbulbuli Pycnonotus xanthorrhous
Sinirintabulbuli Pycnonotus cyaniventris
Srilankanbulbuli Pycnonotus penicillatus
Sumatranviirubulbuli Pycnonotus leucogrammicus
Taiwaninbulbuli Pycnonotus taivanus
Tulipääbulbuli Pycnonotus zeylanicus
Töyhtöhuppubulbuli Pycnonotus melanicterus
Valkokorvabulbuli Pycnonotus leucogenis
Valkokulmabulbuli Pycnonotus luteolus
Valkoposkibulbuli Pycnonotus leucotis
Valkosilmäbulbuli Pycnonotus simplex
Viirubulbuli Pycnonotus striatus
Viirukorvabulbuli Pycnonotus blanfordi
Suvut > Harmaabulbulit Eurillas

Harmaabulbuli Eurillas gracilis
Kameruninbulbuli Eurillas curvirostris
Keltaviiksibulbuli Eurillas latirostris
Pikkubulbuli Eurillas virens
Tiheikköbulbuli Eurillas ansorgei
Suvut > Hunajabulbulit Baeopogon

Hunajabulbuli Baeopogon indicator
Kameruninhunajabulbuli Baeopogon clamans
Suvut > Indonesianbulbulit Ixos

Malakanviirubulbuli Ixos malaccensis
Nikobaarienbulbuli Ixos nicobariensis
Sumatranoliivibulbuli Ixos virescens
Vuoriviirubulbuli Ixos mcclellandii
Suvut > Mustabulbulit Hypsipetes

Filippiinienoliivibulbuli Hypsipetes philippinus
Japaninbulbuli Hypsipetes amaurotis
Keltabulbuli Hypsipetes everetti
Komorienmustabulbuli Hypsipetes parvirostris
Mauritiuksenbulbuli Hypsipetes olivaceus
Mindanaonbulbuli Hypsipetes rufigularis
Mindoronbulbuli Hypsipetes mindorensis
Mohelinbulbuli Hypsipetes moheliensis
Mustabulbuli Hypsipetes madagascariensis
Negrosinbulbuli Hypsipetes siquijorensis
Punanokkabulbuli Hypsipetes leucocephalus
Seychellienbulbuli Hypsipetes crassirostris
Réunioninbulbuli Hypsipetes borbonicus
Visayasinbulbuli Hypsipetes guimarensis
Suvut > Oliivibulbulit Iole

Harmaasilmäbulbuli Iole propinqua
Kermavatsabulbuli Iole olivacea
Oliivibulbuli Iole virescens
Palawaninbulbuli Iole palawanensis
Suvut > Paksunokkabulbulit Spizixos

Harmaaotsabulbuli Spizixos canifrons
Valkokaulusbulbuli Spizixos semitorques
Suvut > Rastasbulbulit Alophoixus

Harmaaposkibulbuli Alophoixus pallidus
Harmaavatsabulbuli Alophoixus ochraceus
Räkättibulbuli Alophoixus bres
Sammakkobulbuli Alophoixus flaveolus
Tuhkapääbulbuli Alophoixus phaeocephalus
Tuhkakurkkubulbuli Alophoixus frater
Tummaselkäbulbuli Alophoixus finschii
Suvut > Ruskobulbulit Chlorocichla

Edwardjärvenbulbuli Chlorocichla prigoginei
Idänruskobulbuli Chlorocichla flaviventris
Kongonruskobulbuli Chlorocichla falkensteini
Valkoluomibulbuli Chlorocichla simplex
Viidakkobulbuli Chlorocichla laetissima
Suvut > Sukasnokat Bleda

Guineansukasnokka Bleda canicapillus
Keltasukasnokka Bleda eximius
Ohjassukasnokka Bleda notatus
Sukasnokka Bleda syndactylus
Suvut > Valkokurkkubulbulit Criniger

Gaboninbulbuli Criniger chloronotus
Laulubulbuli Criniger olivaceus
Punapyrstöbulbuli Criniger calurus
Ruskosiipibulbuli Criniger barbatus
Valkopartabulbuli Criniger ndussumensis
Suvut > Viherbulbulit Phyllastrephus

Harmaaviherbulbuli Phyllastrephus cerviniventris
Kameruninviherbulbuli Phyllastrephus poensis
Keltasäihkybulbuli Phyllastrephus cabanisi
Kerttusbulbuli Phyllastrephus terrestris
Kongonviherbulbuli Phyllastrephus hypochloris
Kultarintabulbuli Phyllastrephus xavieri
Lehtibulbuli Phyllastrephus scandens
Lehväbulbuli Phyllastrephus poliocephalus
Liberianbulbuli Phyllastrephus leucolepis
Mustalakkibulbuli Phyllastrephus lorenzi
Nigerinbulbuli Phyllastrephus baumanni
Pikkuviherbulbuli Phyllastrephus debilis
Ruskopääbulbuli Phyllastrephus strepitans
Rusobulbuli Phyllastrephus fischeri
Sieppobulbuli Phyllastrephus icterinus
Suomupääbulbuli Phyllastrephus albigularis
Tikkabulbuli Phyllastrephus flavostriatus
Usambaranbulbuli Phyllastrephus albigula
Vaaleaviherbulbuli Phyllastrephus fulviventris
Suvut > Vuoribulbulit Arizelocichla

Harmaakurkkubulbuli Arizelocichla tephrolaema
Pikkuvuoribulbuli Arizelocichla montana
Raitaposkibulbuli Arizelocichla milanjensis
Savannibulbuli Arizelocichla masukuensis
Vuoribulbuli Arizelocichla nigriceps